Peterburi Eesti Kultuuriseltsi folkloorirühmal Neevo oli juunis väga tihe esinemiste programm. Osa võeti mitmest eesti folkloori tutvustavast üritusest Peterburis. Mitu korda sai külastatud Eestimaadki. Eestis veedeti ka jaanipäev.
1.-2. juunil viibis folkloorirühm Neevo Haapsalus Itaalia muusika festivalil, kus tantsijad said tuttavaks tantsukollektiiviga West. Me sattusime fantastilisele peole. Linn oli muinasjutuline. Kõikjal lehvisid Itaalia lipud. Elusate lilledega kaunistatud kohvikus kõlas imekaunis muusika. Linn koos lossiga oli grandioosseks dekoratsiooniks etendusele, mille osatäitjateks olid kõik festivalist osavõtjad. Sellist asja välja mõelda ja ellu viia võib ainult andekas lavastaja! Suur tänu Vaido Toomsarele ja tema kollektiivi tantsijatele sõbraliku vastuvõtu ja väga ilusa jalutuskäigu eest mööda Haapsalu linna!
9. juunil võttis Neevo Westi tantsijad vastu Peterburis.
Linn tervitas külalisi suurepärase ilmaga. Neevo tantsijad korraldasid külalistele linnaekskursiooni. Käidi uudistamas Iisaku katedraali, Vaskratsanikku, Peeter-Pauli kindlust, Peeter I majakest ja Strelkat Vassili saarel. Tõusime vaateplatvormile, kus avanes vaade üle linna. Õhtul imetlesime
Peterburi juba vee peal, seilates dzässilaeval. Koosveedetud aega kaunistas elav ja soe omavaheline suhtlus.
10.-12. juuni möödus Elagini saarel Kirovi nimelises kultuuri- ja puhkepargis, kus oli toimumas pidulik üritus – Peterburi rahvusvaheliste köökide festival. Selle aja jooksul olid pargi territooriumil külaliste ja elanike jaoks avatud unikaalsed linnarestoranid, mis rõõmustasid mitmekesiste rahvusköökidega. Festivali organisaatorid korraldasid külalistele vabaõhukontserdi. Tänavalaval esinesid tuntud Peterburi artistid ja linna muusika- ning tantsukollektiivid. Neevo esines kõigil kolmel päeval. 10. juunil esines pooletunnise kavaga West, kes sai publikult sooja vastuvõtu. Tähelepanelikult ja heldinult jälgisid sõprade esinemist ka Neevo liikmed.
22. juunil sõitis Neevo tantsurühm Simunasse jaanitulele. Kontserdil esineti koos Simuna kapelliga, kes mängib ehtsat eesti rahvamuusikat. Sellise muusika saatel on väga vahva tantsida. Suur tänu kapellile!
Marina Akimova,
Peterburg